CELEX: 62007CA0493
Language: et
Date: 2008-07-25 00:00:00
Title: Kohtuasi C-493/07: Euroopa Kohtu (kaheksas koda) 25. juuli 2008 . aasta otsus — Euroopa Ühenduste Komisjon versus Slovaki Vabariik (Liikmesriigi kohustuste rikkumine — Direktiiv 2002/22/EÜ — Artikli 26 lõige 3 — Elektroonilised sidevõrgud — Võrgud ja teenused — Euroopa ühtne hädaabinumber — Ettenähtud tähtajaks ülevõtmata jätmine)

13.9.2008   
            
            
               ET
            
            
               Euroopa Liidu Teataja
            
            
               C 236/4
            
         Euroopa Kohtu (kaheksas koda) 25. juuli 2008. aasta otsus — Euroopa Ühenduste Komisjon versus Slovaki Vabariik
   (Kohtuasi C-493/07) (1)
   
   (Liikmesriigi kohustuste rikkumine - Direktiiv 2002/22/EÜ - Artikli 26 lõige 3 - Elektroonilised sidevõrgud - Võrgud ja teenused - Euroopa ühtne hädaabinumber - Ettenähtud tähtajaks ülevõtmata jätmine)
   (2008/C 236/06)
   Kohtumenetluse keel: slovaki
   Pooled
   
      Hageja: Euroopa Ühenduste Komisjon (esindajad: G. Braun ja J. Javorský)
   
      Kostja: Slovaki Vabariik (esindaja: J. Čorba)
   Kohtuasja ese
   Liikmesriigi kohustuste rikkumine — Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (EÜT L 108, lk 51; ELT eriväljaanne 13/29, lk 367) artikli 26 lõike 3 järgimiseks vajalike meetmete ettenähtud tähtajaks võtmata jätmine
   Resolutiivosa
   
               1.
            
            
               Kuna Slovaki Vabariik ei ole taganud, et üldkasutatavate telefonivõrkude operaatorid avaldavad teabe helistaja asukoha kohta hädaolukordadega tegelevale asutusele kõigi Euroopa ühtsele hädaabinumbrile 112 saabunud kõnede puhul, kui see on tehniliselt teostatav, siis on Slovaki Vabariik rikkunud Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) artikli 26 lõikest 3 tulenevaid kohustusi.
            
         
               2.
            
            
               mõista kohtukulud välja Slovaki Vabariigilt.
            
         
      (1)  ELT C 315, 22.12.2007.